CELEX: 32006D0354
Language: sl
Date: 2006-05-11 00:00:00
Title: 2006/354/ES: Odločba Komisije z dne  11. maja 2006  o drugi spremembi Odločbe 2005/648/ES o zaščitnih ukrepih v zvezi z atipično kokošjo kugo v Bolgariji  (notificirano pod dokumentarno številko C(2006) 1885)   (Besedilo velja za EGP)

19.5.2006   
            
            
               SL
            
            
               Uradni list Evropske unije
            
            
               L 132/34
            
         
      ODLOČBA KOMISIJE
   
   z dne 11. maja 2006
   o drugi spremembi Odločbe 2005/648/ES o zaščitnih ukrepih v zvezi z atipično kokošjo kugo v Bolgariji
   (notificirano pod dokumentarno številko C(2006) 1885)
   (Besedilo velja za EGP)
   (2006/354/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS (1), in zlasti člena 18(7) Direktive,
   ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (2), in zlasti člena 22(6) Direktive,
   ob upoštevanju naslednjega:
   
               (1)
            
            
               Atipična kokošja kuga je zelo nalezljiva virusna bolezen pri perutnini in pticah, zato obstaja tveganje, da se povzročitelj bolezni lahko prenese prek mednarodne trgovine z živo perutnino in perutninskimi proizvodi.
            
         
               (2)
            
            
               Po izbruhu atipične kokošje kuge v upravnem okraju Vraca je bila sprejeta Odločba Komisije 2005/648/ES z dne 8. septembra 2005 o zaščitnih ukrepih v zvezi z atipično kokošjo kugo v Bolgariji (3). Navedena odločba začasno ustavlja uvoz žive perutnine, ratitov, pernate divjadi in gojene pernate divjadi ter valilnih jajc, svežega mesa in mesnih pripravkov ter mesnih proizvodov iz teh vrst. Z Odločbo 2006/263/ES so bili ti ukrepi razširjeni na upravni okraj Blagojevgrad.
            
         
               (3)
            
            
               Bolgarija je 17. aprila 2006 potrdila izbruh atipične kokošje kuge v upravnem okraju Burgas v Bolgariji.
            
         
               (4)
            
            
               Upoštevati je treba trenutno epidemiološko stanje v Bolgariji v zvezi z atipično kokošjo kugo in dejstvo, da je država izvajala nekatere ukrepe nadzora bolezni in je Komisiji poslala nadaljnje podatke o stanju bolezni. Zdi se, da je stanje v Bolgariji še vedno zadovoljivo, razen regij Vraca, Blagojevgrad in Burgas. Zato je primerno omejiti začasno ustavitev uvoza na te regije.
            
         
               (5)
            
            
               Prilogo k Odločbi 2005/648/ES je zato treba ustrezno spremeniti.
            
         
               (6)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   V Odločbi 2005/648/ES se Priloga nadomesti z besedilom iz Priloge k tej odločbi.
   Člen 2
   Države članice nemudoma sprejmejo ukrepe, potrebne za uskladitev s to odločbo, in jih objavijo. O tem nemudoma obvestijo Komisijo.
   Člen 3
   Ta odločba je naslovljena na države članice.
   
      V Bruslju, 11. maja 2006
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 268, 24.9.1991, str. 56. Direktiva, kakor je bila nazadnje spremenjena z Aktom o pristopu iz leta 2003.
   
      (2)  UL L 24, 30.1.1998, str. 9. Direktiva, kakor je bila nazadnje spremenjena z Uredbo (ES) št. 882/2004 Evropskega parlamenta in Sveta (UL L 165, 30.4.2004, str. 1).
   
      (3)  UL L 238, 15.9.2005, str. 16. Odločba, kakor je bila spremenjena z Odločbo 2006/263/ES (UL L 95, 4.4.2006, str. 3).
   
      PRILOGA
      
         
            „PRILOGA
            Upravni okraj Blagojevgrad
            Upravni okraj Burgas, razen občin Burgas in Sungurlare
            Upravni okraj Vraca“